BMW E23

**BMW E23** — першы аўтамабіль BMW 7-й серыі. Замяніўшы сабой седан BMW E3, E23 вырабляўся на працягу 10 гадоў, з 1977 па 1987 год, пасля чаго быў заменены BMW E32 у 1986 годзе. Было выпушчана 285 029 экзэмпляраў.

## Апісанне 
Усе E23 былі аснашчаны 12 клапанымі, шасці цыліндравымі рухавікамі M30, якія аўтамабілю дасталіся ў спадчыну ад знятых з вытворчасці аўтамабіляў з кузавамі E3 і E9. Хоць большасць рухавікоў E23 інжэктарныя, дзве мадэлі (725 і 728) былі даступныя з чатырохкамерным карбюратарам Solex (да 1979), пакуль іх не замянілі інжэктарным 728i. Раннія інжэктарныя мадэлі выкарыстоўвалі сістэму ўпырску Bosch L-jetronic, у той час як больш познія мадэлі выкарыстоўвалі больш перадавы электронны ўпырск Bosch Motronic. На E23 з ліпеня 1979 усталеўваўся рухавік з турбанаддзіманнем (мадэль 745i) m102 (m30b32) да 1983 года выпуску і m106 (m30b34) да 1986 года выпуску. Магутнасць аўтамабіля з турбанаддзіманнем складала 252 к. с.

Аўтамабілі серыі E23 былі вельмі прэстыжнымі і складанымі для таго часу. Гэта былі першыя BMW, з індыкатарамі інтэрвалу абслугоўвання, 'Check control', якія сігналізавалі кіроўцу аб розных памылках сістэмы, і са складанымі сістэмамі кіравання клімату. Бартавыя камп’ютары і антыблакіровачная тармазная сістэма (ABS) былі дадатковымі опцыямі на ранніх мадэлях, але пазней сталі ўваходзіць у спіс стандартнага аснашчэння. Разнастайнасць варыянтаў камплектацыі ўключала скураную абіўку, некалькі тыпаў акуратных драўляных панэляў, вадзіцельскіх сядзенняў, падагравальнікаў сядзенняў, лабавога шкла і люстэркаў. Больш познія мадэлі былі аснашчаны вадзіцельскай падушкай бяспекі. Былі даступныя механічныя каробкі перадач з пяццю перадачамі і з чатырма перадачамі (у залежнасці ад года) і аўтаматычная каробка перадач.

## Мадэльны шэраг 
Выпускаліся наступныя мадэлі гэтай серыі:

* ‡ Толькі па заказу ўрадаў і спецзаказаў.

З мадэлі *733i* вясной 1978 года пачаліся продажы 7-серыі ў ЗША: ад еўрапейскай версіі машына адрознівалася больш буйнымі бамперамі і дэфарсіраваным рухавіком магутнасцю 179 к.с., а пазней і каталізатарам.

З 1977 па 1982 выраблена 27.238 аўтамабіляў гэтай мадыфікацыі.

### 745i (ПАР) 
Паўднёва-афрыканскі *745i* быў адзінай мадэллю серыі E23, які быў абсталяваны 24-клапанным рухавіком *M88*, які таксама выкарыстоўваўся ў купэ M635CSi і седане E28 M5. Адметна, што гэтая мадэль не пазначалася як *«M7»*, нягледзячы на рухавік спраектаваны *BMW Motorsport*.

Як і ўсе *E23*, якія прадаваліся ў Паўднёвай Афрыцы, *745i* быў сабраны ў невялікай колькасці на заводзе BMW Rosslyn з камплектаў, якія пастаўляліся з Германіі (CKD-зборка). Са студзеня 1984 па красавік 1987 года было выраблена 209 аўтамабіляў *745i*, з іх прыкладна 17 былі абсталяваныя 5-ступеньчатай механічнай каробкай перадач, а астатнія былі абсталяваныя чатырохступеньчатай аўтаматычнай каробкай ZF.

### Універсалы 
Версіі з кузавамі ўніверсал серыйна на базе E23 не вырабляліся, але невялікімі серыямі іх будавалі некаторыя кузаўныя фірмы.

Французскім імпарцёрам *Garage du Bac*, які, апроч непасрэдных продажаў аўтамабіляў *Alpina*, займаўся іх дапрацоўкай, быў прадстаўлены ўніверсал на базе *Alpina B9 3.5*. Было пабудавана дзве адзінкі. Абедзве машыны мелі стандартнае для Alpina абсталяванне — шасціцыліндравы рухавік М30 магутнасцю 245 к.с. У афармленні задняй частцы выкарыстоўваліся заднія ліхтары ад «пяцёркі» Е12.

Некалькі ўніверсалаў на базе Е23 стварыла кампанія *Schulz*.

Свой прататып універсала на Франкфурцкім аўтасалоне 1980 года прадставілі кампанія BMW і атэлье *Euler*. Аўтамабіль, аднак, не выклікаў інтарэсу, таму праект развіцця не атрымаў, а два прататыпы былі прададзеныя прыватным уладальнікам. Адна з машын захавалася да нашага часу.

## Літаратура 
*  
* 

## Спасылкі 
* BMW 733i: Als BMW Mercedes herausforderte // Die Zeit Online 

E23
Катэгорыя:Аўтамабілі паводле алфавіта
Катэгорыя:Заднепрывадныя аўтамабілі